3.การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

รพ ศิครินทร์ มีรายได้จากการรักษาพยาบาลมีเตียงรับผู้ป่วยไว้ค้างคืน(ผู้ป่วยใน) ขนาด 180 เตียง
มีแพทย์ผู้เชี่ยวชาญครบทุกสาขาเปิดบริการตลอด 24 ชม.
และเพื่อคุณภาพชีวิตที่สมบูรณ์การบริการจึงเป็นแบบครบวงจรตั้งแต่การบำบัดรักษา
ส่งเสริมดูแลสุขภาพ การฟื้นฟูสมรรถภาพ ลักษณะของลูกค้าเป็นประชาชน
และพนักงานของบริษัทที่อยู่ในบริเวณใกล้เคียงกับที่ตั้งของโรงพยาบาล
ลักษณะรายได้มาจากการให้บริการรักษาพยาบาลทั้งในแบบรับผู้ป่วยไว้ค้างคืน (ผู้ป่วยใน)
และแบบไม่ต้องค้างคืน (ผู้ป่วยนอก) นอกจากนี้ รพ.ศิครินทร์ ยังเปิดให้บริการในแผนกธาราบำบัด
ซึ่งเป็นโรงพยาบาลแห่งแรกที่เปิดให้บริการสำหรับผู้ป่วยที่มีความจำเป็นต้องออกกำลังกายในน้ำ
เช่นผู้ป่วยที่เป็นอัมพาต,ผู้สูงอายุ ,เด็กทารก และหญิงมีครรภ์ เป็นต้น

รพ.รัทรินทร์ มีรายได้จากการรักษาพยาบาลมีเตียงรับผู้ป่วยไว้ค้างคืน(ผู้ป่วยใน) ขนาด 100 เตียง
มีแพทย์ผู้เชี่ยวชาญครบทุกสาขาเปิดบริการตลอด 24 ชม ลักษณะของลูกค้าเป็นประชาชน
และพนักงานของนิคมอุตสาหกรรมและบริษัทที่อยู่ในบริเวณใกล้เคียงกับที่ตั้งของโรงพยาบาล
ลักษณะรายได้มาจากการให้บริการรักษาพยาบาลทั้งในแบบรับผู้ป่วยไว้ค้างคืน (ผู้ป่วยใน)
และแบบไม่ต้องค้างคืน (ผู้ป่วยนอก)

รพ.เทพารักษ์ ขณะนี้ระงับการดำเนินงานก่อสร้าง

รพ.ศิครินทร์ หาดใหญ่ มีรายได้จากการรักษาพยาบาลมีเตียงรับผู้ป่วยไว้ค้างคืนขนาด 400 เตียง
ประกอบกิจการสถานพยาบาลในรูปของโรงพยาบาลรับรักษาผู้ป่วยมีรายได้จากการรักษาพยาบาล
มีเตียงรับผู้ป่วยไว้ค้างคืน (ผู้ป่วยใน) และแบบไม่ต้องค้างคืน (ผู้ป่วยนอก) มีเจ้าหน้าที่ พยาบาล
และบุคลากรด้านต่างๆ คอยให้บริการตรวจรักษาตลอด 24 ชั่วโมง
และเพื่อคุณภาพชีวิตที่สมบูรณ์การบริการจึงเป็นแบบครบวงจรตั้งแต่การบำบัดรักษา
การส่งเสริมดูแลสุขภาพ การฟื้นฟูสมรรถภาพ ตลอดจนถึงการให้บริการป้องกันโรคต่างๆ
ลักษณะของลูกค้าเป็นประชาชน
และพนักงานของบริษัทที่อยู่ในบริเวณใกล้เคียงกับที่ตั้งของโรงพยาบาล

รพ.ศิครินทร์ หาดใหญ่ ได้รับการส่งเสริมการลงทุน
จากคณะกรรมการส่งเสริมการลงทุนโดยมีสิทธิประโยชน์ดังนี้

สิทธิและประโยชน์

1. ได้รับยกเว้นอากรขาเข้า สำหรับเครื่องจักรตามที่คณะกรรมการพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 5 ปี นับแต่วันที่มีรายได้จากการประกอบกิจการนั้น

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
ได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน
5 ปี นับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

3.
ได้รับยกเว้นไม่ต้องนำเงินปันผลจากกิจการไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

4. ได้รับลดหย่อนภาษีเงินได้นิติบุคคลสำหรับกำไรสุทธิ
ได้รับจากการลงทุนในอัตราร้อยละห้าสิบของอัตราปกติ มีกำหนด 5 ปี
นับจากวันที่พ้นกำหนดระยะเวลาตามมาตรา 31 วรรคหนึ่ง

5. ได้รับอนุญาตให้หักค่าขนส่ง ค่าไฟฟ้า และค่าประปา สองเท่าของค่าใช้จ่ายดังกล่าว
เป็นระยะเวลา 10 ปี นับแต่วันที่เริ่มมีรายได้จากการประกอบกิจการ

6. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก
ร้อยละยี่สิบห้าของเงินลงทุนนอกเหนือไปจากค่าเสื่อมราคาตามปกติ

7. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไข

1. เครื่องจักรที่ได้รับยกเว้นอากรขาเข้าจะต้องนำเข้ามาภายใน 24 เดือน
นับแต่วันที่ออกบัตรส่งเสริม หากไม่สามารถนำเข้ามาได้ทันภายในกำหนด
ต้องได้รับอนุมัติให้ขยายเวลาการนำเข้าจากคณะกรรมการ

2. จะต้องเริ่มงานภายใน 6 เดือน
นับแต่วันที่ออกบัตรส่งเสริมและเมื่อเริ่มงานดังกล่าวแล้วให้รายงานพร้อมทั้งส่งหลักฐานให้สำนักงานทราบ

3. ต้องดำเนินการให้แล้วเสร็จพร้อมที่จะเปิดดำเนินการภายในกำหนดเวลาไม่เกิน 30 เดือน
นับแต่วันที่ออกบัตรส่งเสริม

4. ต้องมีทุนจดทะเบียนไม่น้อยกว่า 250 ล้านบาท
ก่อนออกบัตรส่งเสริมและจะต้องชำระเต็มมูลค่าหุ้นก่อนเปิดดำเนินการ

บริษัท เซอร์จิเทค จำกัด ประกอบธุรกิจจำหน่ายยา เวชภัณฑ์ทางการแพทย์และ เครื่องมือแพทย์
มีทุนจดทะเบียน 35 ล้านบาท

3.2 การตลาด

  ก) กลยุทธ์ในการแข่งขัน

บริษัทศิครินทร์ จำกัด (มหาชน) มีโรงพยาบาลในเครือ 4 แห่ง
ซึ่งสามารถรองรับลูกค้าได้ตั้งแต่ลูกค้าระดับ C จนถึงลูกค้าระดับ A โดยโรงพยาบาลรัทรินทร์
จะรองรับลูกค้าระดับ C ถึง B+ และโรงพยาบาลเทพารักษ์ จะรองรับลูกค้าในระดับ C ถึงระดับ B
สำหรับโรงพยาบาลศิครินทร์นั้นจะรองรับลูกค้าระดับ B ถึงระดับ A โดยโรงพยาบาลศิครินทร์
ซึ่งเป็นโรงพยาบาลที่ทันสมัยที่สุดจะรับรักษาโรคที่โรงพยาบาลในเครืออีก 3 แห่ง
ไม่สามารถให้การรักษาได้ ผู้ป่วยของโรงพยาบาลในเครือทั้งหมด
สามารถย้ายไปทำการรักษายังโรงพยาบาลอีกแห่งหนึ่งได้ตามความต้องการ
และตามสถานะของผู้ป่วย สถานที่ตั้งของโรงพยาบาลในเครือแต่ละแห่งได้ตั้งกระจายกัน

เพื่อรองรับผู้ป่วยที่มาใช้บริการรักษาพยาบาล ให้เกิดความสะดวกสบายในการเดินทางมากที่สุด
และเพื่อเป็นการขยายตัวสู่ต่างจังหวัดที่มีศักยภาพ โรงพยาบาล ศิครินทร์หาดใหญ่
จึงเปิดดำเนินการขึ้นที่ อ.หาดใหญ่ จ.สงขลา เพื่อเป็นการรองรับลูกค้าระดับ C ถึง ระดับ A
ในย่านจังหวัดสงขลา และจังหวัดใกล้เคียง

จุดเด่นทางด้านการตลาดของโรงพยาบาลในเครือทั้งหมดจะเน้นการตลาดในเชิงรุกและการให้ความสำคัญในเรื่องของคุณภาพมาตรฐานในการรักษาพยาบาลและบริการ
โดยโรงพยาบาลในเครือ 2 แห่ง คือ โรงพยาบาลศิครินทร์ และโรงพยาบาลศิครินทร์ หาดใหญ่
ได้รับการรับรองคุณภาพมาตรฐานสากล ISO 9002 นอกจากนี้บริษัทฯ ยังอยู่ใน
ระหว่างการดำเนินการพัฒนาคุณภาพมาตรฐานของโรงพยาบาลเพื่อเข้าสู่การรับรองมาตรฐาน HA
(Hospital Accreditation) สิ่งเหล่านี้แสดงให้เห็นว่า บริษัทฯ
ให้ความสำคัญกับคุณภาพในการให้การรักษาพยาบาล และการให้ บริการที่เป็นเลิศ
เพื่อให้ผู้ที่เข้ามารับการรักษาเกิดความไว้วางใจและประทับใจ โดยบริษัทฯ
จะนำระบบคุณภาพมาตรฐานไปใช้กับโรงพยาบาลในเครือทุกแห่ง
เพื่อใช้เป็นมาตรฐานเดียวกันในการให้การรักษาพยาบาลและบริการ
ส่วนจุดด้อยทางการตลาดคือทำเลที่ตั้งของโรงพยาบาลศิครินทร์ เนื่องจากไม่ได้อยู่ติดถนนสายหลัก
ซึ่งทำให้การเดินทางเข้า-ออกโรงพยาบาลไม่ค่อยสะดวก ที่จอดรถไม่เพียงพอ
แต่ปัจจุบันบริษัทฯได้ดำเนินการเช่าที่ดินตรงข้ามโรงพยาบาลปรับปรุงเป็นที่จอดรถให้กับพนักงานและลูกค้าเพิ่มขึ้น

นโยบายการตั้งราคา

ในยุคแห่งความตกต่ำทางเศรษฐกิจเช่นในปัจจุบัน
ผู้บริโภคส่วนใหญ่จะคำนึงถึงราคาเป็นปัจจัยหลักในการตัดสินใจซื้อสินค้าหรือบริการ
ในธุรกิจโรงพยาบาลก็เช่นเดียวกันจะเห็นได้ว่า
มีแนวโน้มที่ผู้บริโภคพยายามเสาะแสวงหาบริการทางการแพทย์ในราคาที่ต่ำกว่าที่อื่นๆ ดังนั้น
ในการตั้งราคาจึงควรคำนึงถึงราคาตลาดเป็นสำคัญ
การตั้งราคาที่สูงกว่าคู่แข่งขันอาจทำได้เพียงเล็กน้อย
หากสามารถแสดงให้ผู้บริโภคเห็นถึงความคุ้มค่าในการที่จะต้องจ่ายในราคาที่สูงกว่า
หรือสามารถหลีกเลี่ยงการจัดส่วนผสมของสินค้าและบริการที่มีความคล้ายคลึงกับโรงพยาบาลอื่นๆมากจนเกินไป

อย่างไรก็ตาม
ราคามาตรฐานที่ตั้งไว้สามารถปรับเปลี่ยนเพื่อความเหมาะสมตามความแตกต่างของผู้บริโภคและสถานการณ์ที่เปลี่ยนแปลงไป
เช่น ตั้งราคาที่แตกต่างกันสำหรับผู้บริโภคคนละกลุ่ม
การลดราคาช่วงระยะเวลาหนึ่งเพื่อเพิ่มยอดขาย
รวมถึงการนำเสนอส่วนผสมที่ลงตัวระหว่างคุณภาพและบริการที่ดีในราคาที่เหมาะสม

การจำหน่ายและช่องทางการจำหน่าย

การจำหน่ายและช่องทางการจำหน่ายนั้น จะมีการแบ่งทีมขายออกเป็น 2 ทีม ได้แก่ทีมขายภายใน
และทีมขายภายนอก

ทีมขายภายใน จะประกอบด้วยทีมลูกค้าสัมพันธ์เป็นหลัก และมีทีมลงทะเบียนผู้ป่วยใน
และทีมพยาบาลและผู้ช่วยพยาบาลเป็นทีมเสริม
โดยทำหน้าที่แนะนำลูกค้าที่เข้ามาในโรงพยาบาลเกี่ยวกับสินค้าและบริการที่เหมาะสมกับลูกค้าแต่ละคน
การขายทางโทรศัพท์เป็นอีกวิธีหนึ่งที่สามารถดึงดูดลูกค้าให้มาใช้บริการได้ในราคาไม่สูงมากนัก
วิธีดังกล่าวเหมาะสมสำหรับสินค้าและบริการที่ลูกค้าจะมาใช้บริการปีละ 1-2 ครั้ง
เช่นตรวจสุขภาพประจำปี ฉีดวัคซีน ฯลฯ

ทีมขายภายนอก จะยังคงแบ่งหน้าที่ความรับผิดชอบโดยใช้ TERRITORIAL SALES FORCE
STRUCTURE คือแบ่งพื้นที่ความรับผิดชอบของพนักงานขายแต่ละคน
ซึ่งจะเป็นตัวแทนของโรงพยาบาลในการประชาสัมพันธ์และขายสินค่าและบริการของลูกค้าด้วยวิธีนี้พนักงานขาย
จะสามารถสร้างความสัมพันธ์กับลูกค้าในพื้นที่ความรับผิดชอบของตนได้โดยง่าย
การประเมินผลงานก็สามารถทำได้โดยง่ายอีกด้วย

ข) โครงสร้างอุตสาหกรรม

ปี 2543 ผลิตภัณฑ์และ/หรือบริการที่คู่แข่งนำมาเสนอจะเน้นความทันสมัย เพิ่ม/ขยายทางเลือก
และความสะดวกต่อการตัดสินใจใช้บริการ ซึ่งหากมีการติดตามความเคลื่อนไหวอย่างใกล้ชิด
จะพบว่าโรงพยาบาลที่เป็นคู่แข่งได้พัฒนาภาพลักษณ์ต่างๆเพื่อเพิ่มความมั่นใจให้กับลูกค้า
และมุ่งสนองตอบความต้องการของลูกค้าอย่างจริงจัง และตรงต่อความต้องการที่แท้จริง
ความเปลี่ยนแปลงหรือพัฒนาการของผลิตภัณฑ์และบริการ ตลอดจนภาพลักษณ์ต่างๆที่ชัดเจนได้แก่

1.พัฒนาภาพลักษณ์ของโรงพยาบาล

การปรับปรุงเปลี่ยนแปลงดังกล่าวนี้ ส่วนใหญ่เกิดขึ้นกับโรงพยาบาลในระดับ 2-3 ดาว
ทั้งนี้เพื่อปรับปรุงเปลี่ยนแปลงให้เข้ากับพฤติกรรมของผู้บริโภค
ที่ให้ความสำคัญต่อภาพลักษณ์และความน่าเชื่อถือของโรงพยาบาล และยังเน้นความทันสมัย
และความสะดวกสบาย

  2.พัฒนาผลิตภัณฑ์เพื่อให้เข้าถึงกลุ่มลูกค้าในทุกระดับ

คู่แข่งหลายรายให้ความสำคัญต่อศักยภาพ ความพร้อม หรืออำนาจการซื้อ
ของกลุ่มผู้บริโภคในระดับต่างๆจึงได้พัฒนาผลิตภัณฑ์
หรือบริการต่างๆของตนเองให้สอดคล้องและเป็นทางเลือกหนึ่งสำหรับผู้ใช้บริการ เช่น

-   การกำหนดราคาเหมาจ่ายในการใช้บริการของแผนกต่างๆของโรงพยาบาล

-   การเพิ่มโปรแกรมตรวจสุขภาพแบบเหมาจ่าย การคลอดเหมาจ่าย และการฝากครรภ์

-   เปิดบริการบำบัดรักษาด้วยวิธี “ธรรมชาติบำบัด”

  3.พัฒนาทีมขาย และการตลาด

เนื่องจากความเปลี่ยนแปลงทั้งทางด้านพฤติกรรมของผู้บริโภค
และสภาพเศรษฐกิจส่งผลให้แนวโน้มในการตัดสินใจเลือกใช้บริการของผู้บริโภคในกลุ่มต่างๆต้องอาศัยการกระตุ้นจากภายนอก
อันได้แก่ เกิดจากการกระตุ้นการขาย
การกระตุ้นจากสื่อต่างๆดังนั้นคู่แข่งจึงได้ให้ความสำคัญต่อการพัฒนาทีมขายและการตลาดอย่างต่อเนื่อง

4.พัฒนาระบบข้อมูลลูกค้า

โรงพยาบาลหลายแห่ง กำลังพัฒนาระบบข้อมูลการให้บริการ
โดยการเชื่อมโยงข้อมูลตั้งแต่เวชระเบียน แพทย์ ห้องยา
และเชื่อมโยงข้อมูลจากโรงพยาบาลสู่คลินิคเครือข่ายประกันสังคมทั้งหมด เพื่อความสะดวก รวดเร็ว
ในการให้บริการ

สำหรับโรงพยาบาลในเครือบริษัท ศิครินทร์ จำกัด (มหาชน) จัดได้ว่าเป็นอุตสาหกรรมขนาดกลาง
การรับรักษาผู้ป่วยในโครงการประกันสังคมจะเป็นปัจจัยบวกปัจจัยหนึ่งที่จะทำให้บริษัทฯ
มีรายรับจากสำนักงานประกันสังคมมาใช้หมุนเวียนเสริมสภาพคล่องในการดำเนินงานมากขึ้น
นอกจากนั้นยังช่วยแบ่งเบาภาระในเรื่องของค่าใช้จ่ายคงที่ได้
แต่กระนั้นก็ต้องอาศัยการบริหารจัดการที่มีประสิทธิภาพ

  โอกาสและอุปสรรค

จากสถานการณ์โดยทั่วไป
สามารถพิจารณาโอกาสและอุปสรรคการดำเนินธุรกิจของโรงพยาบาลได้ดังต่อไปนี้

โอกาส

1.  บริษัท ศิครินทร์ จำกัด (มหาชน) มีโรงพยาบาลในเครือที่ได้รับการรับรองมาตรฐานสากล
    ISO 9002 จากสถาบัน BVQI ถึง 2 แห่ง ได้แก่ - โรงพยาบาลศิครินทร์
    (เปลี่ยนสถาบันการรับรอง เป็น URS)

- โรงพยาบาลศิครินทร์หาดใหญ่

2.  ได้รับการคัดเลือกให้เป็นโรงพยาบาลพัฒนางานประกันสังคมดีเด่นอันดับ 1 ประจำปี 2541

3.  มีสินค้าหลากหลาย และมีบริการดี

4.  ลูกค้าใช้ประวัติการตรวจสุขภาพเพื่อเป็นจุดแข็งของผลิตภัณฑ์ของตัวเองมากขึ้น
    โดยเฉพาะกลุ่มผู้ผลิตอาหาร หรือกลุ่ม

  อุตสาหะกรรมส่งออก

5.  ในการทำตลาดด้านประกันสังคมโดยใช้ทีมขายเฉพาะกิจ ทำให้เข้าถึงกลุ่มลูกค้าเป้าหมาย
    และทราบถึงข้อมูลด้านการตรวจสุขภาพประจำปีของสถานประกอบการต่างๆมากขึ้น

อุปสรรค

1.  พื้นที่ของโรงพยาบาลศิครินทร์ และรัทรินทร์
    ค่อนข้างแน่นจึงเป็นอุปสรรคในการขยายหรือเปิดศูนย์ให้บริการทางการแพทย์ใหม่
    และในขณะเดียวกันมีแนวโน้มผู้เข้ารับบริการทุกประเภทสูงขึ้นอย่างต่อเนื่อง

2.  มีโรงพยาบาลคู่แข่งอยู่บริเวณเดียวกันหลายแห่ง

3.  ปัจจุบันเนื่องมาจากมีปริมาณงานการตรวจสุขภาพนอกสถานที่มาก
    ทำให้การสรุปผลอาจมีความล่าช้า
    หรือบางครั้งมีการรายงานผลการตรวจผิดพลาดอาจส่งผลให้ลูกค้าเก่าขาดความมั่นใจ
    และเปลี่ยนไปใช้บริการที่อื่นได้

ปัจจัยภายนอกที่อาจกระทบภาคธุรกิจในปัจจุบันและอนาคตอันใกล้

วิกฤตทางเศรษฐกิจที่เกิดขึ้นในปี 2541 ยังคงส่งผลกระทบจนถึงปัจจุบัน และคาดว่าจะต่อเนื่องถึงปี
2544 อย่างแน่นอน
เราจึงไม่อาจมองข้ามภาวะสำคัญที่อาจมีผลกระทบต่อการดำเนินธุรกิจโรงพยาบาลเอกชนในปี 2544
อันได้แก่ภาวะต่างๆดังต่อไปนี้

-   การขยายตัวอย่างรวดเร็วของธุรกิจโรงพยาบาลเอกชนทำให้เกิดภาวะอุปสงค์ที่เกินพอดี
    อัตราครองเตียงของโรงพยาบาลเอกชน โดยเฉพาะในกรุงเทพฯอยู่ในเกณฑ์ที่ต่ำ
    โดยเฉลี่ยอยู่ที่ 42 %-60% เท่านั้น
    ภาวะดังกล่าวได้ส่งผลทำให้การลงทุนในธุรกิจประเภทนี้แทบจะไม่มี
    แม้แต่การลงทุนด้านอุปกรณ์และเครื่องมือทางการแพทย์ก็ถูกจำกัด

-   การแข่งขันเพื่อแย่งชิงส่วนแบ่งทางการตลาดของประกันสังคม มีการแข่งขันค่อน ข้างสูง
    เนื่องจากโรงพยาบาลที่เข้าร่วมโครงการมีมากขึ้น
    อย่างไรก็ตามเนื่องจากการขยายตัวของเศรษฐกิจ ในปี 2544 คาดว่าจำนวนผู้ประกันตน
    และสถานประกอบการจะมีแนวโน้มเพิ่มขึ้นเช่นกัน ทั้งนี้ต้องมีการติดตามและสร้าง
    ความสัมพันธ์ที่ดีกับสถานประกอบการและผู้ประกันตน ซึ่งจำนวนคู่แข่งมีประมาณ 9-10
    โรงพยาบาล ส่วนแบ่งการ ตลาดของโรงพยาบาลมีประมาณ 20-25 %

ภาวะการแข่งขันการเพิ่มจำนวนของคู่แข่งเป็นไปได้ค่อนข้างยากเนื่องจากโอกาสทางการตลาดของธุรกิจโรง

พยาบาลยังไม่มากเพียงพอกับการลงทุนที่ค่อนข้างสูง และในปีนี้บริษัทฯ
มุ่งเน้นกลยุทธ์ทางการตลาดเชิงรุก ซึ่งบริษัท คาดว่าจะมีแนวโน้มในการเติบโตประมาณ 30%

ลูกค้าของโรงพยาบาลสามารถแยกเป็นประเภทใหญ่ ๆ ได้ดังนี้

1. ลูกค้าทั่วไป ได้แก่ ผู้ป่วยที่มาใช้บริการรักษาพยาบาล
โดยตนเองเป็นผู้รับผิดชอบค่าใช้จ่ายที่เกิดขึ้น

2. ลูกค้าบริษัท ได้แก่ บริษัทต่าง ๆ
ที่มาทำสัญญากับทางโรงพยาบาลว่าจะรับผิดชอบค่าใช้จ่ายการรักษาพยาบาลพนักงานของตน
เมื่อมาใช้บริการตามเงื่อนไขและข้อตกลงที่ได้ทำกันไว้

3. ลูกค้ากองทุนเงินทดแทน ได้แก่ กลุ่มลูกค้าที่เป็นพนักงานของบริษัท หรือโรงงานต่าง ๆ
ที่เข้ารับการรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมจะรับผิดชอบค่าใช้จ่ายให้ตามที่จ่ายจริง แต่ไม่เกิน 35,000 บาท
ต่อการเจ็บป่วย

4.  ลูกค้าประกันสังคม ได้แก่ กลุ่มลูกค้าที่เป็นพนักงานของบริษัท
    ซึ่งได้ถูกหักค่าจ้างเข้ากองทุนประกันสังคม สามารถใช้บริการรักษาพยาบาลจากโรงพยาบาลได้
    ในการเจ็บป่วยที่มิได้เกิดจากการทำงาน ซึ่งต้องให้การรักษาจนกว่าจะหายหรือเสียชีวิต
    โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักงานประกันสังคม
    ในอัตรา 1,100 บาท/คน/ปี

3.3 การจัดหาผลิตภัณฑ์หรือบริการ

ข้อมูลเกี่ยวกับวัตถุดิบ

วัตถุดิบที่สำคัญของบริษัทฯ ได้แก่ ยาและวัสดุทางการแพทย์
บริษัทฯมีการสั่งซื้อทั้งยาที่ผลิตภายในประเทศและยาที่ผลิตจากต่างประเทศซึ่งส่วนใหญ่จะซื้อจากตัวแทนจำหน่ายในประเทศซึ่งมีให้เลือกค่อนข้างมาก
การจำหน่ายไม่มีลักษณะเป็นการผูกขาดของผู้จำหน่าย ซึ่งสัดส่วนในการสั่งซื้อ
ยาที่ผลิตในประเทศประมาณ 60 % และยาที่ผลิตต่างประเทศประมาณ 40 %

กำลังการผลิต และปริมาณการผลิต

รพ.รัทรินทร์ รพ.ศิครินทร์ รพ.ศิครินทร์ หาดใหญ่

2541 2542 2543 2541 2542 2543 2541 2542 2543

กำลังการผลิตเต็มที่

- ผู้ป่วยนอก (คน/วัน) 500 500 600 1,000 1,000 1,000 1,200 1,200 1,200

- ผู้ป่วยใน (เตียง/วัน 100 100 100 180 180 180 120 120 120

ปริมาณการผลิตจริง

- ผู้ป่วยนอก (คน/วัน) 205 286 361 430 788 990 217 248 310

- ผู้ป่วยใน (เตียง/วัน) 19 20 20 50 68 78 32 36 46

การใช้กำลังการผลิต

- ผู้ป่วยนอก (%) 41 57.2 60.2 43 78.8 99.0 18.1 20.7 25.8

- ผู้ป่วยใน (%) 19 20 20 27.77 37.77 43.3 26.7 30 38.3

อัตราการเพิ่มของปริมาณการผลิต

- ผู้ป่วยนอก (%) 2.5 39.5 26.2 59.3 83.2 25.6 152.3 14.3 25.0

- ผู้ป่วยใน (%) 18.75 5.2 - 13.63 36.0 14.7 52.4 12.5 27.7

ขั้นตอนและเทคโนโลยีการผลิต การให้ความช่วยเหลือด้านเทคนิคและจัดการ

-   ขั้นตอนการผลิต

  บริษัทฯมีความพร้อมด้านบุคลากรทั้งแพทย์และพยาบาล
  และอุปกรณ์ทางการแพทย์ซึ่งสามารถรองรับการรักษาพยาบาลและบริการผู้ป่วยได้ในทุกแขนง
  ขั้นตอนการให้บริการเป็นไปตามแผนภูมิการผลิต

[]

ผลกระทบต่อสิ่งแวดล้อม

บริษัทฯ ดำเนินธุรกิจโรงพยาบาล จึงเน้นในเรื่องของการควบคุมความสะอาดมาก
ซึ่งจะมีวัสดุเหลือใช้แบ่งเป็น 2 ประเภทคือ ขยะติดเชื้อ และไม่ติดเชื้อ
สำหรับขยะติดเชื้อสำนักรักษาความสะอาดกรุงเทพมหานคร 2 ดินแดง มารับอาทิตย์ละ 2 ครั้ง
ส่วนขยะไม่ติดเชื้อสำนักงานรักษาความสะอาดเขตพระโขนงมารับอาทิตย์ละ 2 ครั้งเช่นกัน
ส่วนในเรื่องของผ้า โรงพยาบาลจะแยกซักผ้าที่ติดเชื้อในห้องฆ่าเชื้อ ซึ่งมีเครื่องซักและฆ่าเชื้อ 2
เครื่อง นอกจากนั้นโรงพยาบาลศิครินทร์ ยังมีบ่อบำบัดน้ำเสีย ซึ่งจะกำจัดน้ำเสียให้เป็นน้ำดี
ก่อนจะปล่อยออกไปภายนอก โดยตามประกาศกระทรวงวิทยาศาสตร์ เทคโนโลยีและสิ่งแวดล้อม
เรื่องกำหนดมาตรฐานควบคุมการระบายน้ำทิ้งจากอาคารบางประเภทและบางขนาด
ซึ่งอาคารโรงพยาบาลจะถูกจัดอยู่ในประเภท ก คือ สถานพยาบาลที่มีขนาดตั้งแต่ 30 เตียงขึ้นไป
โดยกำหนดมาตรฐานควบคุมการระบายน้ำทิ้งจากอาคารดังนี้

ค่ามาตรฐาน ค่าที่วัดได้ของรพ.

1) ความเป็นกรดและด่าง 5-9 5.89

2) บีโอดี (มิลลิกรัมต่อลิตร) 20 3.41

3) สารแขวนลอย (มิลลิกรัมต่อลิตร) 10 0.0315

ไม่มี